cyanic-selkie/wikianc huggingface dataset:
Αμοιβαίο κεφάλαιο
Η ανοιχτή δομή των Α/Κ εγκυμονεί προβλήματα
Η ανοιχτή δομή των Α/Κ εγκυμονεί προβλήματα στο διαχειριστή επενδύσεων σε περιόδους έντονων ψυχολογικών διακυμάνσεων. Έχει παρατηρηθεί ότι σε περιόδους που η αγορά είναι ανοδική οι επενδυτές έχουν την τάση να τοποθετούν τα κεφάλαιά τους σε μετοχικά Α/Κ, που οι διαχειριστές τα επενδύουν σε υψηλές τιμές. Αντιθέτως, όταν η αγορά είναι καθοδική, οι μεριδιούχοι προβαίνουν σε εξαγορές αναγκάζοντας τους διαχειριστές να ρευστοποιήσουν πρόωρα μέρος του χαρτοφυλακίου τους και να υφίστανται το κόστος από την πώληση μετοχών καθώς και από την προεξόφληση άλλων αξιόγραφων, σε τιμή χαμηλότερη από την τιμή αγοράς. Στο βαθμό που το Α/Κ οφείλει να εξαγοράζει όσα μερίδια επιθυμούν να ρευστοποιήσουν οι μεριδιούχοι του, τότε οι διαχειριστές είναι υποχρεωμένοι εκ των πραγμάτων να διατηρούν - σε περιόδους ύφεσης της αγοράς και όχι μόνο - υψηλά ρευστά διαθέσιμα, προκειμένου να είναι σε θέση να καλύψουν ένα μεγάλο αριθμό εξαγορών. Έτσι, η δομή των Α/Κ οδηγεί τους διαχειριστές σε καταστρατήγηση των προσωπικών τους επιλογών και πολλές φορές σε κακές επενδυτικές αποφάσεις: αγοράζουν σε υψηλές τιμές, πωλούν σε χαμηλές και κρατούν μεγάλα ποσά χωρίς να τα επενδύουν αποτελεσματικά. Ένα μικρής σημασίας μειονέκτημα των Α/Κ είναι ότι οι αμοιβές διάθεσης και εξαγοράς και οι αμοιβές διαχείρισης μειώνουν την καθαρή απόδοση του Α/Κ. Αυτό αποκτά ιδιαίτερη σημασία για επενδυτές οι οποίοι για διάφορους λόγους αποφάσισαν να ρευστοποιήσουν τα μερίδια τους σε μικρό χρονικό διάστημα (Φίλιππας)
Επιθυμία επένδυσης μόνο σε ομόλογα
Υπάρχουν επενδυτές που αποστρέφονται τον κίνδυνο (risk avoiders), δηλαδή άτομα που δεν είναι διατεθειμένα να αναλάβουν κανέναν κίνδυνο, όποια και να είναι η ανταμοιβή (απόδοση). Οι παραπάνω επενδυτές επιθυμούν να τοποθετούν τα κεφάλαιά τους αποκλειστικά σε ομόλογα, ομολογίες, έντοκα γραμμάτια του δημοσίου, τραπεζικούς λογαριασμούς κ.ά. Επενδύουν δηλαδή σε επενδυτικά προϊόντα που έχουν μια συγκεκριμένη γνωστή εκ των προτέρων – χωρίς διακυμάνσεις – ονομαστική απόδοση και συνεπώς είναι απαλλαγμένη του επενδυτικού κινδύνου. Όπως γίνεται αντιληπτό, για αυτά τα άτομα τα Α/Κ δεν ενδείκνυται ως μορφή επένδυσης (Καραθανάσης, Λυμπερόπουλος)
Εξειδικευμένες οικονομικές ανάγκες
Κάθε Α/Κ χαρακτηρίζεται από τον σκοπό του και την επενδυτική πολιτική που ακολουθεί. Τα δύο αυτά χαρακτηριστικά προσδίδουν στο Α/Κ την ικανότητα να ικανοποιεί συγκεκριμένες χρηματοοικονομικές ανάγκες και επιθυμίες των μεριδιούχων. Δεν μπορούμε ωστόσο να αποκλείσουμε την περίπτωση ύπαρξης ατόμων που έχουν συγκεκριμένες – εξειδικευμένες οικονομικές ανάγκες οι οποίες δεν μπορούν να καλυφθούν από τα Α/Κ που κυκλοφορούν στην επενδυτική αγορά (Καραθανάσης, Λυμπερόπουλος)
Νομοθετική θωράκιση
Η ταχεία ανάπτυξη των ΑΚ σε διεθνές επίπεδο εντάσσεται στο θεσμικό πλαίσιο ανάπτυξης των κεφαλαιαγορών και στην επικράτηση του συστήματος απορρύθμισης. Στις ΗΠΑ, η σύγχρονη νομοθεσία για ΑΚ έχει αφετηρία τη νομοθεσία για την εξυγίανση της χρηματιστηριακής αγοράς από το 1933, θεσπίστηκε το 1939, με το Νόμο των Έμπιστων Συμβάσεων (Trust Indenture Act). Αυτός έδωσε στην ΕΚ το δικαίωμα ελέγχου για τη διασφάλιση ότι οι θεματοφύλακες κατόχων ομολογιών θα πρέπει να είναι απαλλαγμένοι από ασυμβίβαστα συμφέροντα. Στη συνέχεια το 1940 ψηφίστηκε ο Νόμος των Εταιρειών Επενδύσεων (Investment Company Act), που επέκτεινε τον έλεγχο της ΕΚ στην καταχώρηση και τη διαφάνεια των εταιριών αυτών, θέσπισε την υποχρέωση προσφοράς ενός πρόσφατου ενημερωτικού φυλλαδίου με διαφάνεια ως προς τον τρόπο που χρησιμοποιούν το κεφάλαιό τους για αγορά τίτλων έκδοσης αμερικανικών εταιρειών, τοπικών κρατών, κλπ. Ο νόμος αυτός τροποποιήθηκε το 1970 με παραχώρηση ορισμένων δικαιωμάτων σε μετόχους ΕΕΧ, που αποφασίζουν τη διάθεση των μετοχών τους προ των προβλεπόμενων στις συμβατικές τους υποχρεώσεις. Εν συνεχεία, ο Νόμος Προστασίας των δικαιωμάτων Τίτλων των Επενδυτών (Securities Investor Protection Act) το 1970 πρόβλεψε την ίδρυση Εταιρείας Συνεγγυητικού Κεφαλαίου Προστασίας των Επενδυτών (Securities Investor Protection Comporation), με σκοπό την αποζημίωση των επενδυτών σε περιπτώσεις αποτυχίας χρηματιστηριακών φορέων. Με τον Τροποποιητικό Νόμο των Αξιών (Securities Acts Amendments) το 1975, δόθηκαν δυνατότητες ταχείας δράσης της ΕΚ για τη διασφάλιση της λειτουργίας και την προαγωγή της δημιουργίας μιας αληθώς ανταγωνιστικής κεφαλαιαγοράς σε ομοσπονδιακό επίπεδο και τη συνεχή πρόοδο και αποτελεσματικότητά της. Με το Νόμο των Καταθετικών Φορέων (Depository Institution Act) το 1982 ενισχύθηκε ο ανταγωνισμός μεταξύ των τραπεζών και άλλων χρηματοπιστωτικών ιδρυμάτων, δόθηκε η δυνατότητα των πρώτων να ασκούν επενδυτικές εργασίες, μέσω θυγατρικών εταιριών τραπεζικών ομίλων, με ασφαλιστικές και χρηματιστηριακές εταιρείες, αμοιβαία κεφάλαια, κτλ. Έτσι, αυξήθηκε και πάλι ο ρόλος των εμπορικών τραπεζών στον επενδυτικό τομέα. Η τάση είναι η ενίσχυση του ανταγωνισμού και η ισότητα των όρων ανταγωνισμού σε ολόκληρο το χρηματοπιστωτικό τομέα και ειδικότερα μεταξύ των εμπορικών τραπεζών και ΑΚ στον ευρύτερο χώρο της ΕΕ και του ΟΟΣΑ.
Ειδικότερα, σε σχέση με τα ΑΚ αναφέρεται η Οδηγία 611/1985/ΕΟΚ και η πρόσφατη τροποποίησή της (2002), προβλέπει διεύρυνση των επενδυτικών υπηρεσιών των ΑΚ και την περαιτέρω ομογενοποίησή τους στις χώρες- μέλη, με μια σειρά από νέες δυνατότητες:
Η τροποποίηση της Οδηγίας 611/1985/ΕΟΚ, αποσκοπεί σε εξίσωση των όρων ανταγωνισμού, σε αντιστάθμιση της προηγούμενης επέκτασης των τραπεζών στον επενδυτικό τομέα. Ειδικότερα, με τη δυνατότητα των ΑΚ να διαχειρίζονται ατονικά χαρτοφυλάκια, αυτά εισέρχονται πλέον έμμεσα στην ιδιωτική τραπεζική (Private banking). Με περισσότερη ευελιξία πλέον τα ΑΚ θα μπορούν να δημιουργούν νέα σύνθετα προϊόντα, με σκοπό την επίτευξη μεγαλύτερων αποδόσεων και αύξηση της διασποράς κινδύνου.
Κώδικες δεοντολογίας
Οι ΚΔ αποτελούν προχωρημένη σύγχρονη αντίληψη της «Κοινωνίας των Πολιτών» και οριοθετούν την ελευθερία της επαγγελματικής δραστηριότητας από την αυθαιρεσία, την ασυδοσία και την απειθαρχία προς την επενδυτική νομοθεσία και τους κανόνες των ΚΔ. Αυτό προϋποθέτει συλλογικά όργανα με νόμιμη εκπροσώπηση και ανεξαρτησία για την αδέκαστη εφαρμογή των αρχών και των κανόνων των ΚΔ. Οι αρχές αυτές είναι ενδεικτικά οι ακόλουθες:
Κεφάλαια Χρηματαγοράς
Επενδύουν κυρίως σε βραχυπρόθεσμα ΧΠ της χρηματαγοράς και γι’ αυτό ονομάζονται και Κεφάλαια Χρηματαγοράς (Money market funds). Το χαρτοφυλάκιό τους περιλαμβάνει από ΕΓΔ, Ευρωκαταθέσεις, εμπορικά «χαρτιά», REPOS,κτλ. Είναι «Μη Επιβαρύνοντα ΑΚ», έχουν σημειώσει μεγάλη επέκταση στη διάρκεια της τελευταίας 25ετίας σε διεθνές επίπεδο και οι αποδόσεις τους είναι συγκρίσιμες με τα επιτόκια της χρηματαγοράς. Απαιτούν συνήθως ένα ελάχιστο ποσό τοποθέτησης και δίνουν δυνατότητες σε μικροεπενδυτές για επενδύσεις σε τίτλους, που δεν θα μπορούσαν να επενδύσουν ατομικά. Αυτά είναι:
Αναπτυξιακά ή Μετοχικά
Τα αναπτυξιακά ΑΚ (growth funds) δίνουν έμφαση στην ανατίμηση του κεφαλαίου. Περιλαμβάνουν κεφάλαια που είναι «επιθετικά» και «τακτικά», που επικεντρώνονται σε πιο σταθερές αποδόσεις και σε πιο σταθερές εταιρείες με προοπτική. Αμφότερες οι κατηγορίες επενδύουν κυρίως σε κοινές μετοχές. Τα «επιθετικά» επικεντρώνονται βασικά σε αναδυόμενες εταιρείες μικρού μεγέθους, σε «θερμούς» τομείς της οικονομίας, σε κερδοσκοπικές εκδόσεις και επιθετικές χρηματοδοτικές αναμοχλεύεις. Αντίθετα, τα «τακτικά» κεφάλαια τείνουν σε μείωση των μετοχών στο χαρτοφυλάκιό τους σε περιόδους πτωτικής φάσης της συγκυρίας (οικονομικής ύφεσης), σπάνια καταφεύγουν σε επιθετικές τακτικές και τείνουν να έχουν μακροπρόθεσμη σταθερότητα. Για την εξακρίβωση του τύπου του αναπτυξιακού κεφαλαίου, χρήσιμη είναι η εξέταση του ενημερωτικού φυλλαδίου τους και του τρέχοντος χαρτοφυλακίου τους. Υπάρχει διάκριση ανάμεσα σε ΑΚ:
ΑΚ Ανάπτυξης με εισόδημα
Συγκεντρώνουν κυρίως μετοχές εταιρειών, που παρουσιάζουν σχετικά σταθερή πρόοδο και καταβάλλουν συνήθως σταθερά μερίσματα. Είναι ελκυστικά για επενδυτές που ενδιαφέρονται για τη δυνητική ανάπτυξη του κεφαλαίου, αλλά με ένα βασικό εισόδημα από μερίσματα ή τόκους. Τα ΑΚ που επενδύουν σε τίτλους με αυτά τα χαρακτηριστικά, είναι πιο σταθερά από αυτά που επενδύουν σε μετοχές εταιρειών μικρού μεγέθους, που διανέμουν μικρά ή καθόλου μερίσματα.
Ισόρροπα κεφάλαια
Συνδυάζουν επενδύσεις σε κοινές μετοχές και ομολογίες, συχνά και σε προνομιακές μετοχές. Στόχος τους είναι με μια ισορροπημένη σύνθεση να επιτυγχάνουν ένα σχετικά σταθερό εισόδημα και επιπλέον κάποια ανατίμηση. Επενδύουν, επίσης, και σε μετατρέψιμους τίτλους, δεδομένου ότι οι τίτλοι είναι μικτοί με σταθερό εισόδημα και με δυνατότητες ανατίμησης, όταν οι κοινές μετοχές σημειώνουν αύξηση.
Κλαδικά
Στο εξωτερικό έχουν δημιουργηθεί ειδικά ΑΚ με σκοπό τη διαμόρφωση χαρτοφυλακίων από συγκεκριμένους κλάδους της οικονομίας. Τα κλαδικά ΑΚ έχουν δημιουργηθεί σε τομείς, όπως της ενέργειας, της πληροφορικής τεχνολογίας, της φαρμακευτικής βιομηχανίας, της ψυχαγωγίας, της άμυνας, κτλ. Οι εξελίξεις μέσα στους κλάδους έχουν ορισμένη θετική συσχέτιση. Αυτά τα ΑΚ προσφέρουν μικρότερη διαφοροποίηση και επομένως υψηλότερη δυνητική ζημία/ανταμοιβή αποδόσεων, που πρέπει να αντισταθμίζεται με σχετικά υψηλές αναμενόμενες αποδόσεις. Συνιστάται στους επενδυτές να είναι προσεκτικοί σε ΑΚ νέων κλάδων, διότι στην έκταση που οι νέες εκδόσεις ακολουθούν πραγματικές επιχειρηματικές επιτεύξεις, ήδη αυτές έχουν απεικονιστεί στις τιμές των μετοχών.
Μικτά ΑΚ
Αυτά τα ΑΚ περιέχουν μια μεγάλη ποικιλομορφία χαρτοφυλακίων με διάφορους συνδυασμούς επενδύσεων (σε μετοχές, Ομόλογα και άλλα ΧΠ σταθερού και μεταβλητού εισοδήματος). Ανάλογα με την έμφαση που δίνουν τα χαρτοφυλάκια μικτού τύπου, ταξινομούνται σε: Τα ΑΚ της κατηγορίας αυτής εμπλουτίζουν τις επενδυτικές επιλογές, αναπτύσσουν συνεργασίες για εγγύηση τμήματος του κεφαλαίου και ανάληψη μέρους του ρίσκου επενδυτή που μπορεί να είναι και ασφαλιζόμενος. Διότι, παρόμοια προϊόντα είναι συχνά Συνδεδεμένα Κεφάλαια (Unit Linked Funds) και συνδυάζονται με τις ασφάλειες.
Ειδικού τύπου
Πρόκειται για μια ετερογενή κατηγορία ΑΚ. Επενδύουν σε ειδικού τύπου επενδυτικά προϊόντα, με στόχους, πολιτικές, ακόμη και κεφάλαια κεφαλαίων, που διαχειρίζονται χαρτοφυλάκια αποτελούμενα από μερίδια διαφορετικών ΑΚ. Αυτά ταξινομούνται, ανάλογα με τη διάρθρωση του χαρτοφυλακίου τους σε:
Πηγές
ΣΥΓΓΡΑΜΜΑΤΑ
Εξωτερικοί σύνδεσμοι
Κατηγορία:Χρηματοοικονομικά
Γεώτριχο
Το Γεώτριχο (Geotrichum) είναι γένος μυκήτων. Έχει παγκόσμια εξάπλωση και απαντάται στο έδαφος, το νερό, τον αέρα, τις αποχετεύσεις καθώς και στα φυτά (δημητριακά) και στα γαλακτοκομικά. Ανευρίσκεται, επίσης, ως τμήμα της πανίδας του ανθρώπινου οργανισμού (απομονώνεται από τα πτύελα και τα περιττώματα). Περιγράφηκε για πρώτη φορά το 1809 από τον Johann Friedrich Heinrich Link.
Το γένος περιλαμβάνει αρκετά είδη, κοινότερα των οποίων είναι τα:
Έχει επίσης διαπιστωθεί ότι καταβροχθίζει τις επιφάνειες επίστρωσης των CD/DVD, σε συνθήκες υψηλών θερμοκρασιών.
Πηγή
Χρήστος Λαλάς, Το Μικρό Λεξικό του Internet, Αθήνα:Δίαυλος, 2002, ISBN 960-531-138-0.
Νίκος Μελλές
Ο Νίκος Μελλές (γεννημένος στις 20 Ιανουαρίου 1995) είναι Έλληνας διεθνής πετοσφαιριστής. Έχει ύψος 200εκ και αγωνίζεται στη θέση του κεντρικού.
Καριέρα
Ο Νίκος Μελλές αναδείχθηκε από τις ακαδημίες του Ολυμπιακού Πειραιώς, με την ομάδα εφήβων του οποίου κατέκτησε τρία πρωταθλήματα ΕΣΠΕΔΑ (2012, 2013, 2014).
Το καλοκαίρι του 2014 αποκτήθηκε με κανονική μεταγραφή από τον Κύζικο Νέας Περάμου, στον οποίο παρέμεινε για μία σεζόν.
Τον Ιούλιο του 2015, ο Μελλές υπέγραψε επαγγελματικό συμβόλαιο μονοετούς διαρκείας με την ΑΕΚ.
Στην συνέχεια το καλοκαίρι του 2017 πήρε μεταγραφή για τα μεγάλα σαλόνια της volley league με την ομάδα της Κηφισιάς όπου παραμένει έως σήμερα.
Διεθνείς συμμετοχές
Ο Νίκος Μελλές είναι εν ενεργεία διεθνης της ελληνικής εθνικής ομάδας παίδων.
Πηγές
Κατηγορία:Πετοσφαιριστές ΟΣΦΠ Κατηγορία:Πετοσφαιριστές ΑΕΚ Κατηγορία:Έλληνες αθλητές της πετοσφαίρισης Κατηγορία:Πετοσφαιριστές Α.Ο.Π. Κηφισιάς
Δήμος Λέσβου
Ο Δήμος Λέσβου ήταν δήμος της περιφέρειας Βορείου Αιγαίου που περιλάμβανε τη Λέσβο και τις γειτονικές της νησίδες. Δημιουργήθηκε με το Πρόγραμμα Καλλικράτης από την συνένωση των προϋπαρχόντων δήμων του νησιού, των δήμων Μυτιλήνης, Μανταμάδου, Αγιάσου, Αγίας Παρασκευής, Ερεσού-Αντίσσης, Πολιχνίτου, Πλωμαρίου, Πέτρας, Μήθυμνας, Λουτροπόλεως Θερμής, Καλλονής, Ευεργέτουλα, και Γέρας. Η έκταση του νέου Δήμου ήταν 1633,83 τ.χλμ και ο πληθυσμός του 86.436 μόνιμοι κάτοικοι, σύμφωνα με την Απογραφή του 2011. Έδρα του δήμου ορίστηκε η Μυτιλήνη. Καταργήθηκε τον Σεπτέμβριο του 2019 όταν και διασπάστηκε σε δύο Δήμους : 1. Δήμος Μυτιλήνης 2.Δήμος Δυτικής Λέσβου (Πρόγραμμα Κλεισθένης 1)
Η διάσπαση του δήμου αποτελούσε πάγιο αίτημα των κατοίκων της Λέσβου από την εποχή που εφαρμόστηκε το Πρόγραμμα Καλλικράτης. Έτσι, με τροπολογία που παρουσιάστηκε στις 25 Φεβρουαρίου 2019 από το Υπουργείο Εσωτερικών, αποφασίστηκε η διάσπαση του Δήμου, από τον Σεπτέμβριο του 2019 και με την ανάληψη των νέων δημοτικών αρχών που προέκυψαν από τις δημοτικές και περιφερειακές εκλογές 2019, σε δύο Δήμους:
Πηγές
Λεσβου
Λάμπερτ
Το λάμπερτ είναι μονάδα μέτρησης της λαμπρότητας και είναι ίσο με 1π καντέλα/εκατοστά2. Το λάμπερτ δεν υπάγεται στο διεθνές σύστημα μονάδων. Το λάμπερτ ονομάστηκε προς τιμήν του ανθρώπου που ανακάλυψε την μονάδα, του Γιόχαν Φρίντριχ Λάμπερτ (1728-1777), ενός ελβετού μαθηματικού, φυσικού και αστρονόμου.
Μια σχετιζόμενη μονάδα είναι το ποδολάμπερτ, το οποίο χρησιμοποιείται στις βιομηχανίες φωτισμού, κινηματογράφου και προσομοιώσεως πτήσης. Η μονάδα του στο διεθνές σύστημα είναι το καντέλα ανά τετραγωνικό μέτρο (cd/m2).
Ορίζεται με τον τύπο 1 λάμπερτ (L) = καντέλα ανά τετραγωνικό εκατοστό (0.3183 καντέλα/εκατοστά2) ή  καντέλα μ−2.
Κατηγορία:Μονάδες μέτρησης
Ιατροδικαστική
μικρογραφία|Εικόνα βιβλίου "Μια πρακτική πραγματεία για την ιατροδικαστική: […]", σελ. 128, έτους 1834. Η Ιατροδικαστική είναι ένας κλάδος της ιατρικής επιστήμης που ασχολείται με την εφαρμογή ειδικών ιατρικών αλλά και άλλων συναφών επιστημονικών γνώσεων, καθώς και εμπειριών, στην υποβοήθηση του έργου της Δικαιοσύνης. Ασχολείται και με τα θέματα ιατρικής ευθύνης και δεοντολογίας, όπως τις νομικές αρχές που διέπουν την άσκηση της Ιατρικής, τις ηθικές αρχές που διέπουν την άσκηση της ιατρικής, τις σχέσεις του γιατρού προς τα «έξω» και τις σχέσεις του γιατρού με τους συναδέλφους του. Είναι ο μοναδικός κλάδος της Ιατρικής που υπηρετεί ταυτοχρόνως τη Δικαιοσύνη, τις Διωκτικές Αρχές, τις ασφαλιστικές εταιρείες, τα συμφέροντα του πολίτη ή της οικογένειάς του, το δημόσιο συμφέρον και την επιστήμη.
Περιγραφή
Σήμερα, η επιστήμη αυτή έχει εξελιχθεί σημαντικά. Η δίωξη του εγκλήματος έχει συντελέσει τεράστια πρόοδο και η απονομή της Δικαιοσύνης γίνεται καλύτερα.
Kλάδοι της ιατροδικαστικής επιστήμης είναι η Θανατολογία, η Δικαστική ψυχιατρική, η Κλινική ιατροδικαστική, η Δικαστική παθολογοανατομία, η Δικαστική Τραυματολογία, η Εργαστηριακή Ιατροδικαστική (Βιολογία, Οδοντιατρική, Ανθρωπολογία, Εγκληματολογία), βαλλιστική εξέταση, η Δικαστική Τοξικολογία, και η Ιατρική Δεοντολογία.
Πεδίο εφαρμογής
Οι ιατροδικαστικοί φορείς, συμπεριλαμβανομένων των εργαστηρίων ιατροδικαστικής και τοξικολογίας των ΑΕΙ και ιατροδικαστικών υπηρεσιών του Υπουργείου Δικαιοσύνης, επιλαμβάνονται μετά από παραγγελία των προανακριτικών αρχών των παρακάτω περιστατικών πάσης φύσεως :
Πραγματογνωμοσύνη
Η ενέργεια της πραγματογνωμοσύνης είναι δυνατόν να διαταχθεί από τους ανακριτικούς υπαλλήλους (με κάποιες εξαιρέσεις) είτε αυτεπαγγέλτως είτε κατόπιν αίτησης κάποιου από τους διαδίκους ή του εισαγγελέα, και απαιτούνται ειδικές γνώσεις επιστήμης ή τέχνης για την ακριβή διάγνωση και κρίση ορισμένου γεγονότος. Οι πραγματογνωμοσύνες μπορεί να αφορούν ζώντα άτομα, πτωματικό υλικό ή πειστήρια διαφορετικής φύσεως. Το βασικό στοιχείο της φύσης της πραγματογνωμοσύνης είναι η υποχρέωση του γιατρού να εκτελέσει την εντολή. Η διαταγή αυτή θεμελιώνεται στο άρθρο 169 ΠΚ με βάση το οποίο τιμωρείται η απείθεια με ρητές αναφορές στα άρθρα 189 (εδαφ. α) ΚΠΔ και 370, 372, 374 και 386 ΚΠολΔ.
Εκπαίδευση
Μεταπτυχιακά προγράμματα εξειδίκευσης στην Ιατροδικαστική προς το παρόν δεν υπάρχουν, εντούτοις αρκετοί γιατροί, δικηγόροι και άλλες ειδικότητες εκπονούν διδακτορικές διατριβές με θέματα που άπτονται της Ιατροδικαστικής.
Ελλάδα
Πτυχίο ιατρικής ελληνικού πανεπιστημίου ή αναγνωρισμένου πανεπιστημίου της αλλοδαπής προαπαιτείται για την άσκηση στην Ιατροδικαστική. Η ειδικότητα συνίσταται χρονικά από 1 έτος άσκησης στη βασική εκπαίδευση (παθολογική ανατομική) και 4 έτη στην ειδική εκπαίδευση (ψυχιατρική, παθολογία, γενική χειρουργική ή ορθοπεδική, και εργαστήριο ιατροδικαστικής ΑΕΙ).
Δείτε επίσης
Κατηγορία:Δικαστικές αρχές Κατηγορία:Εγκληματολογία
Σέρρο Πορτένιο
thumb|120px|Παλαιό λογότυπο
Η Σέρρο Πορτένιο (ισπανικά: Cerro Porteño) είναι ποδοσφαιρικός σύλλογος της Παραγουάης που εδρεύει στη συνοικία Μπάρριο Ομπρέρο της Ασουνσιόν. Ιδρύθηκε το 1912. Η Σέρρο έχει κερδίσει 29 τίτλους στην Πριμέρα Ντιβιζιόν και είναι μια από τις δημοφιλέστερες ομάδες ποδοσφαίρου στην Παραγουάη.
Επιτυχίες
.
Ποδόσφαιρο γυναικών
Η γυναικεία ομάδα κέρδισε τέσσερις φορές το πρωτάθλημα ποδοσφαίρου των γυναικών της Παραγουάης, το 2007 και το 2012 έως το 2014.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1912
Αχσά
Η Αχσά ή Ασχά είναι Βιβλικό πρόσωπο το οποίο μνημονεύεται στην Παλαιά Διαθήκη. Η Μετάφραση των Εβδομήκοντα αποδίδει το όνομα με τη μορφή ενώ το εβραϊκό κείμενο με τη μορφή Αχσά. (Ιησούς του Ναυή 15:16, Ο', ΝΜ· Κριτές 1:12, Ο' ,  ΝΜ)
Αυτό ήταν το όνομα της κόρης του Εβραίου κατασκόπου Χάλεβ, του συντρόφου του Ιησού του Ναυή. Ο Χάλεβ πρόσφερε την Αχσά για σύζυγο ως τρόπαιο σε εκείνον που θα κατόρθωνε να καταλάβει την πόλη Κιριάθ-σέφερ («», Ο'). Τελικά αυτό το κατάφερε ο ανεψιός του Γοθονιήλ ο οποίος αφού εκπόρθησε την πόλη έλαβε ως τρόπαιο την εξαδέλφη του Αχσά για σύζυγό του.
Κατηγορία:Πρόσωπα της Παλαιάς Διαθήκης
Ασκενάζ
Ο Ασκενάζ ή Ασχανάζ υπήρξε Βιβλικό πρόσωπο, που μνημονεύεται στα βιβλία της Γένεσης (10:3), 1ο Χρονικών/Παραλειπομένων Α' (1:6) και του Ιερεμία (51:27).
Συγκεκριμένα ο Ασκενάζ φέρεται ως γιος του Γόμερ («Γαμέρ», Ο'), γιου του Ιάφεθ. Συνεπώς, σύμφωνα με τις Εβραϊκές Γραφές, πρόκειται για γενάρχη κάποιου λαού περί του οποίου κανείς δεν μπόρεσε να προσδιορίσει με βεβαιότητα ποίου λαού. Σύμφωνα δε με το Ταλμούδ, τόσο το ιεροσολυμητικό όσο και το βαβυλωνιακό, Ασκενάζ λέγονταν η Ασία. Κατά δε τον Ιώσηπο ο Ασκενάζ υπήρξε πατέρας των Ασκεναζαίων οι οποίοι κατά τους χρόνους του οι Έλληνες τους αποκαλούσαν "Ρηγίνες" για τους οποίου επίσης παραμένει άγνωστο ποιος λαός νοείται.
Κατά τους λογίους Ιουδαίους του Μεσαίωνα απόγονοι του Ασκενάζ θεωρούνται οι Γερμανοί. Σημειώνεται πως ακόμη και σήμερα οι Γερμανοεβραίοι αποκαλούν τους εαυτούς τους Ασκεναζί (Ασκεναζίτες ή Ασκεναζείμ). Πολλές πιθανότητες έχει υπέρ αυτής της γνώμης πολλών νεότερων κριτικών που σύμφωνα με την ταλμουδική παράδοση το Ασκενάζ αναζητείται στη Μικρά Ασία και μάλιστα στη Βιθυνία όπου η περιοχή έφερε άλλοτε το όνομα Ασκανία και την κατοικούσαν Φρύγες και Μυσοί.
Παραπομπές
Ασκεναζ
Ο Πλανήτης των Πιθήκων: Η Εξέγερση
Ο Πλανήτης των Πιθήκων: Η Εξέγερση (αγγλικά: Rise of the Planet of the Apes) είναι ο τίτλος μιας αμερικανικής ταινίας επιστημονικής φαντασίας σε σκηνοθεσία Ρούπερτ Γουάιατ και σε σενάριο των Ρικ Τζάφα και Αμάντα Σίλβερ. Η ταινία ετούτη αποτελεί επαναπροσδιορισμό της σειράς ταινιών Ο Πλανήτης των Πιθήκων, διηγώντας την ιστορία προέλευσης των πιθήκων, και συγκεκριμένα το πως και γιατί οι πίθηκοι κατέληξαν εξελιγμένοι. Είναι η πρώτη ταινία της νέας σειράς Ο Πλανήτης των Πιθήκων. Πρωταγωνιστούν οι Τζέιμς Φράνκο στο ρόλο του επιστήμονα και Άντι Σέρκις στο ρόλο του πιθήκου Καίσαρα.
Τοποθετημένη στο Σαν Φρανσίσκο, μια επιστημονική εταιρία κάνει πειράματα πιθήκους, οι οποίοι αιχμαλωτίστηκαν στη ζούγκλα από κυνηγούς. Όταν όμως οι πίθηκοι αυτοί αποκτήσουν νοημοσύνη θα επαναστατήσουν και θα στραφούν κατά των ανθρώπων και τότε θα ξεκινήσει ένας πόλεμος μεταξύ ανθρώπων και πιθήκων.
Η ταινία γυρίστηκε με προϋπολογισμό $93 εκατομμύρια και κυκλοφόρησε στους κινηματογράφους των ΗΠΑ στις 5 Αυγούστου 2011, έχοντας κέρδη $176,760,185 στις ΗΠΑ και στον Καναδά και 305,040,864 στις άλλες χώρες παγκοσμίως. Στην Ελλάδα απέσπασε $602,661. Έλαβε επίσης θετικές κριτικές, οι οποίες επαίνεσαν το σενάριο, την ιστορία, τα ειδικά εφέ και την ερμηνεία του Άντι Σέρκις ως Καίσαρα. Προτάθηκε για ένα βραβείο Όσκαρ και ένα βραβείο BAFTA.
Εξωτερικοί σύνδεσμοι
Κατηγορία:Ταινίες παραγωγής 20th Century Fox Κατηγορία:Ο Πλανήτης των Πιθήκων Κατηγορία:Ταινίες του 2011 Κατηγορία:Ταινίες τοποθετημένες στο μέλλον Κατηγορία:Αμερικανικές ταινίες επιστημονικής φαντασίας Κατηγορία:Ταινίες παραγωγής Dune Entertainment Κατηγορία:Ταινίες γυρισμένες στη Χαβάη Κατηγορία:Ταινίες γυρισμένες στο Σαν Φρανσίσκο Κατηγορία:Reboots ταινιών
Απαγχονισμός
thumb|right|250px|Μαζικός απαγχονισμός Ο απαγχονισμός είναι τρόπος εκτέλεσης της θανατικής ποινής, που χρησιμοποιούνταν σε όλο τον κόσμο. Ο καταδικασμένος που πήγαινε στην αγχόνη ήταν συνήθως προδότης, εχθρός του κράτους, δολοφόνος, ληστής ή "μάγος". Η λέξη αναφέρεται επίσης για την αιτία θανάτου κάποιου ο οποίος κρεμιέται κατά αυτόν τον τρόπο με σκοπό να αυτοκτονήσει.
Τρόπος εκτέλεσης
Ο καταδικασμένος οδηγείται πάνω σε πόρτα καταπακτής, σε σκάλα, καρέκλα ή άλογο. Πάνω από αυτόν, υπήρχε οριζόντια δοκός ή κλαδί, από το οποίο είχε περαστεί ή δεθεί σκοινί που κατέληγε σε αγχόνη. Στη συνέχεια, ο δήμιος περνούσε σφιχτά την αγχόνη γύρω από τον λαιμό του καταδικασμένου. Με τη διαταγή της εκτέλεσης, η καταπακτή στην οποία στεκόταν ο καταδικασμένος άνοιγε ή η σκάλα / καρέκλα / άλογο μετακινείτο μακριά, με αποτέλεσμα αυτός να πέσει στο κενό. Ο θάνατος ερχόταν συνήθως από το σπάσιμο του αυχένα του καταδικασμένου, εξαιτίας της δύναμης που ασκούσε το σώμα του που έπεφτε και της απότομης αντίστασης του σκοινιού που ήταν δεμένο γύρω από τον λαιμό. Αν δεν συνέβαινε αυτό, το βάρος του κρεμάμενου σώματος πίεζε την αγχόνη να σφίξει, ωστε ο καταδικασμένος πέθαινε από ασφυξία. Σπανιότατα όμως, ιδίως αν ο κατάδικος έπεφτε από μεγάλο ύψος, όπως αν τον έριχναν από οροφή κτιρίου (στην πράξη πολύ ασυνήθιστη μέθοδος απαγχονισμού), τότε η δύναμη που ασκείτο στον αυχένα από το βάρος του κατάδικου και την απότομη αντίσταση του σκοινιού ήταν τόσο τεράστια που μπορούσε να προκληθεί ακόμα και αποκεφαλισμός.
Πολιτισμικές θεωρήσεις
Από πολλούς πολιτισμούς ο απαγχονισμός θεωρείτο εξευτελιστικός τρόπος θανάτου, πράγμα που οφείλεται στους σπασμούς, λόγω ασφυξίας, και σε άλλες αντιδράσεις του ανθρώπινου σώματος, όταν αυτό κρέμεται από την αγχόνη. Γι' αυτό, αυτή η θανατική ποινή επιβαλλόταν σε άτομα χαμηλής καταγωγής ή σε όσους διέπρατταν σημαντικά εγκλήματα, όπως ληστεία, εσχάτη προδοσία κλπ. Αντίθετο του απαγχονισμού, δηλαδή "έντιμος" τρόπος θανάτωσης, θεωρείτο συνήθως ο αποκεφαλισμός.
Έντουαρντ Τζ. Ρόμπινσον
Ο Έντουαρντ Γκόλντενμπεργκ Ρόμπινσον (Edward G. Robinson, πραγματικό όνομα: Εμάνουελ Γκόλντενμπεργκ, Emanuel Goldenberg, 12 Δεκεμβρίου 1893 - 26 Ιανουαρίου 1973) ήταν Ρουμάνος ηθοποιός, πολιτογραφημένος Αμερικανός. Ο Ρόμπινσον ήταν ένας από τους πιο επιτυχημένους αστέρες του κινηματογράφου και του θεάτρου κατά τη χρυσή εποχή του Χόλιγουντ. Συμμετείχε σε 40 θεατρικά έργα στο Μπρόντγουεϊ και σε περισσότερες από 100 ταινίες σε μια καριέρα που διήρκεσε 50 χρόνια. Φημίζεται κυρίες για τις ερμηνείες του σε ρόλους σκληροτράχηλων γκάνγκστερ σε ταινίες όπως: Ο Άρχων του Εγκλήματος (Little Caesar, 1931) και Στη βοή της καταιγίδος (Key Largo, 1948). Το ευρύ του ταλέντο και η διαφορετικότητα των ρόλων που ερμήνευσε μπορεί να εντοπιστεί στις ερμηνείες του στα φιλμ νουάρ Κολασμένη Αγάπη (Double Indemnity, 1944) (του Μπίλι Γουάιλντερ), Η Γυναίκα της βιτρίνας (The Woman in the Window, 1944) και Σκύλλα (Scarlet Street, 1945) (αμφότερα του Φριτς Λανγκ), στην επική παραγωγή του Σέσιλ Μπι ΝτεΜιλ Οι Δέκα Εντολές (The Ten Commandments, 1956) καθώς και στην ταινία επιστημονικής φαντασίας Νέα Υόρκη, έτος 2022 (Soylent Green, 1973). Ο Ρόμπινσον έλαβε Τιμητικό Όσκαρ για την προσφορά του στην 7η τέχνη στην τελετή του 1973 δυο μήνες μετά το θάνατό του.
Το 1999, το Αμερικανικό Ινστιτούτο Κινηματογράφου τον κατέταξε στην 24η θέση στη λίστα με τους 25 μεγαλύτερους σταρ όλων των εποχών.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί βωβών ταινιών Κατηγορία:Τιμητικό Όσκαρ (παραλήπτες) Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου Κατηγορία:Μαύρη Λίστα του Χόλυγουντ Κατηγορία:Αμερικανοί συλλέκτες έργων τέχνης
Ουβικουιτίνη
thumb|right|280px|Το σύστημα [[ουβικουιτίνωσης]] Η ουβικουιτίνη (αγγλ. ubiquitin) είναι μια πρωτεΐνη αποτελούμενη από 76 αμινοξέα (≈8,5kDa) η οποία είναι ευρύτατα διαδεδομένη στους ευκαρυωτικούς οργανισμούς (εξ ού και η ονομασία της από το λατινικό ubiquitous δηλ. «πανταχού παρούσα»). Η προσθήκη ενός ή λίγων μορίων ουβικουιτίνης σε μια πρωτεΐνη (μονοουβικουιτίνωση ή ολιγοουβικουιτίνωση αντίστοιχα) επηρεάζει τη δραστηριότητα της και τη θέση της μέσα στο κύτταρο. Αντίθετα, η προσθήκη πολλών μορίων ουβικουιτίνης σε μια πρωτεΐνη (πολυουβικουιτίνωση) οδηγεί στο σχηματισμό αλυσίδων ή δενδρικών δομών ουβικουιτίνης πάνω στην πρωτεΐνη-στόχο και τη σημαίνει για μεταφορά και αποικοδόμηση στο πρωτεάσωμα.
Η διαδικασία προσθήκης ουβικουιτίνης σε μια πρωτεΐνη ξεκινά με τη σύνδεση μεταξύ ενός ενζύμου που ενεργοποιεί την ουβικουιτίνη (Ε1, ubiquitin-activating enzyme) και του καρβοξυλικού άκρου (C-άκρου) ελεύθερης ουβικουιτίνης. Η ενεργοποιημένη, πλέον, ουβικουιτίνη μεταφέρεται με ένα "ένζυμο που προσθέτει ουβικουιτίνη" (Ε2, ubiquitin-conjugating enzyme). Τέλος, με τη βοήθεια μιας λιγάσης ουβικουιτίνης (Ε3, ubiquitin-ligase) καταλύεται η σύνδεση της ουβικουιτίνης στην ε-αμινομάδα κάποιου υπολείμματος λυσίνης της πρωτεΐνης-στόχου.
Κατά την πολυουβικουιτίνωση τα πρόσθετα μόρια ουβικουιτίνης συνδέονται μέσω της λυσίνης τους στη θέση 48 (lys-48) με τη γλυκίνη στη θέση 76 (gly-76) του καρβοξυτελικού άκρου μορίου ουβικουιτίνης που έχει ήδη συνδεθεί άμεσα ή έμμεσα (μέσω άλλου μορίου ουβικουιτίνης) στην πρωτεΐνη-στόχο.
Η πολυουβικουιτίνωση δεν καταδικάζει πάντα μια πρωτεΐνη σε αποικοδόμηση και αυτό λόγω της δράσης ενζύμων γνωστών ως DUBs (De-UBiquitinating enzymes) τα οποία μπορούν και αφαιρούν τα μόρια ουβικουιτίνης. Οι δύο κατηγορίες των DUBs είναι οι υδρολάσες ουβικουιτίνης C-άκρου (UCHs, Ubiquitin C-terminal Hydrolases) και οι ειδικές στην επεξεργασία ουβικουιτίνης πρωτεάσες (UBPs, Ubiquitin Processing Proteases).
Εξωτερικοί Σύνδεσμοι
Κατηγορία:Πρωτεΐνες
Λεωνής Καλβοκορέσης
Ο Λεωνής Καλβοκορέσης (1881-1962) ήταν Έλληνας λόγιος, συγγραφέας και πολιτικός από τη Χίο. Υπηρέτησε ως βουλευτής και ως δήμαρχος επί 15 χρόνια και ανέπτυξε φιλανθρωπικό έργο.
Καριέρα
Γιος του Μιλτιάδη, γεννήθηκε στην Καλκούτα. Ο Λεωνής καταγόταν από αριστοκρατική οικογένεια του Βυζαντίου. Διακρίθηκε ως νομικός. Εξελέγη βουλευτής Χίου για πρώτη φορά το 1915 και υπηρέτησε ως το 1920. Εν συνεχεία ανέλαβε δήμαρχος Χίου από το 1929 ως το 1944. Είχε πολιτευτεί με το Κόμμα Φιλελευθέρων. Αναδείχθηκε σε ευεργέτη της Χίου, ενισχύοντας φιλανθρωπικά ιδρύματα. .
Απεβίωσε στην Αθήνα στις 5 Σεπτεμβρίου 1962 και κηδεύτηκε την μεθεπομένη στη Χίο. Η σορός του μεταφέρθηκε από την Αθήνα στο νησί και εξετέθη σε λαϊκό προσκύνημα στον Μητροπολιτικό Ναό της Χίου. Η ταφή έγινε στο νεκροταφείο Αγιοδεκτινής του Κάμπου.
Παραπομπές
Κατηγορία:Βουλευτές Χίου Κατηγορία:Έλληνες συγγραφείς Κατηγορία:Έλληνες λόγιοι του 20ου αιώνα Κατηγορία:Δήμαρχοι Χίου
Συλί Προυντόμ
Ο Προυντόμ αρχικά σπούδασε για να γίνει μηχανικός αλλά άλλαξε τα ενδιαφέροντά του προς τη φιλοσοφία και την ποίηση. Δήλωσε πως ο σκοπός του ήταν να δημιουργήσει επιστημονική ποίηση για την μοντέρνα εποχή. Ως χαρακτήρας ήταν συνειδητοποιημένος και μελαγχολικός και ήταν μέλος της Παρνασσισμού, αν και την ίδια στιγμή το έργο του επιδεικνύει χαρακτηριστικά αμιγώς δικά του.
Βιογραφία
Ο πατέρας του Προυντόμ ήταν καταστηματάρχης. Ο Προυντόμ φοίτησε στο Λύκειο Βοναπάρτη (Lycée Bonaparte) αλλά διέκοψε τις σπουδές του. Εργάστηκε για μικρό χρονικό διάστημα στην περιοχή Creusot, στο χυτήριο Schneidersteel και έπειτα ξεκίνησε να σπουδάζει νομική σε ένα συμβολαιογραφικό γραφείο. Η ευνοϊκή υποδοχή των πρώιμων ποιημάτων του τον ενθάρρυνε να ξεκινήσει μια λογοτεχνική καριέρα.
Συγγραφή
Η πρώτη του συλλογή, Stances et Poèmes (1865), επαινέθηκε από τον Sainte-Beuve. Περιλάμβανε το πιο φημισμένο ποίημά του, Le vase brisé. Δημοσίευσε περισσότερη ποίηση πριν την έναρξη του Γαλλο-Πρωσικού Πολέμου. Αυτός ο πόλεμος, για τον οποίο αναφέρθηκε στο ποίημα Impressions de la guerre (1872) και στο ποίημα La France (1874), επιδείνωσε την υγεία του.
Κατά την διάρκεια της καριέρας του, ο Προυντόμ σταδιακά μετατοπίστηκε από το συναισθηματικό ύφος των πρώτων βιβλίων του προς ένα πιο προσωπικό ύφος, το οποίο ενοποίησε τη Σχολή του Παρνασσισμού με τα φιλοσοφικά και επιστημονικά θέματα. Έμπνευσή του αποτέλεσε το ποίημα De rerum natura του Λουκρητίου, για το πρώτο βιβλίο του οποίου έκανε μια αντίστροφη μετάφραση. Η φιλοσοφία του εκφράστηκε στο ποίημα La Justice (1878) και στο ποίημα Le Bonheur (1888). Ωστόσο η ακραία οικονομία των στυλιστικών μέσων που χρησιμοποιούνται σε αυτά τα δυο ποιήματα, κρίθηκε ότι θέτει σε κίνδυνο την ποιητική τους ποιότητα, χωρίς να προωθεί τις αξιώσεις τους ως φιλοσοφικά έργα.
Μετά την έκδοση του ποιήματος Le Bonheur, ο Προυντόμ εγκατέλειψε την ποίηση και άρχισε να γράφει δοκίμια για την αισθητική και την φιλοσοφία. Δημοσίευσε δύο σημαντικά δοκίμια: L'Expression dans les beaux-arts (1884) και Réflexions sur l'art des vers (1892)· μία σειρά άρθρων για τον Blaise Pascal στο περιοδικό La Revue des Deux Mondes (1890) και ένα άρθρο (La Psychologie du Libre-Arbitre, 1906) στο περιοδικό Revue de métaphysique et de morale.
Βραβείο Νόμπελ
Ήταν ο πρώτος συγγραφέας που έλαβε το Βραβείο Νόμπελ Λογοτεχνίας (που του δόθηκε ως "αναγνώριση της ιδιαίτερης ποιητικής σύνθεσής του, η οποία αποδεικνύει τον υψηλό ιδεαλισμό, την καλλιτεχνική τελειότητα και έναν σπάνιο συνδυασμό των ιδιοτήτων τόσο της καρδιάς όσο και του μυαλού").
Αφιέρωσε το μεγαλύτερο μέρος των χρημάτων που έλαβε από το Βραβείο Νόμπελ στην δημιουργία ενός Βραβείου Ποίησης που απονέμεται από την Société des gens de lettres. Το 1902 ίδρυσε την Société des poètes français με τους Jose-Maria de Heredia και Leon Dierx.
Θάνατος
Η βεβαρημένη υγεία του (η οποία του δημιουργούσε προβλήματα από το 1870) τον ανάγκασε να ζήσει σχεδόν ως ερημίτης στο Châtenay-Malabry, υποφέροντας από επιθέσεις παράλυσης ενώ συνέχιζε να γράφει δοκίμια. Πέθανε ξαφνικά στις 6 Σεπτεμβρίου 1907 και ετάφη στο Père-Lachaise στο Παρίσι.
Εξωτερικοί σύνδεσμοι
Κατηγορία:Γάλλοι ποιητές Κατηγορία:Γάλλοι δοκιμιογράφοι Κατηγορία:Παρνασσισμός Κατηγορία:Βραβευμένοι με Νόμπελ Λογοτεχνίας Κατηγορία:Γάλλοι νομπελίστες
2019 στην Ελλάδα
Γεγονότα για το έτος 2019 στην Ελλάδα.
Παραπομπές
Κατηγορία:2019 Κατηγορία:Έτη στην Ελλάδα
Μάκης Δενδρινός
Ο Γεράσιμος (Μάκης) Δενδρινός (27 Μαΐου 1950 - 20 Οκτωβρίου 2015) ήταν Έλληνας διεθνής καλαθοσφαιριστής και προπονητής. Αγωνίστηκε στον Πανιώνιο τις δεκαετίες ’70 και ’80. Με ύψος 1,80 έπαιζε σε θέση γκαρντ και είχε το παρατσούκλι "Βούδας" για την ψυχραιμία του στο παιχνίδι.
Στον Πανιώνιο
Ο Μάκης Δενδρινός ξεκίνησε την καριέρα του στο εφηβικό του Πανιωνίου και συνέδεσε το όνομά του με την άνοδο του συλλόγου της Ν. Σμύρνης από την ανυποληψία της Α΄ τοπικής κατηγορίας Αθηνών στην Α΄ Εθνική το 1973, στον τελικό του Κυπέλλου Ελλάδος το 1977 και στις συνεχόμενες συμμετοχές στο Κύπελλο Κόρατς από το 1975 ως το 1979.
Στις εθνικές ομάδες
Υπήρξε διεθνής με τις εθνικές ομάδες Εφήβων 4 φορές και  Ανδρών 7 φορές. Με την εθνική εφήβων κατέκτησε το Βαλκανικό Πρωτάθλημα το 1969. Με την εθνική ανδρών έκανε ντεμπούτο στις 26-10-1977 σε φιλικό με τη Ρουμανία πετυχαίνοντας 2 πόντους και έπαιξε στο Βαλκανικό Πρωτάθλημα το ίδιο έτος. Τελευταίο διεθνές ματς έπαιξε στις 11-6-1978 σε φιλικό επί της Αλβανίας. Υπήρξε 7 φορές διεθνής και σημείωσε 13 πόντους.
Προπονητής
Ο Μάκης Δενδρινός έκανε επιτυχημένη καριέρα ως προπονητής. Έχει εργαστεί σε πολλούς συλλόγους, μεταξύ των οποίων και στον Πανιώνιο, από τον οποίο ξεκίνησε. Από το 1992 ως το 1996 εργάστηκε στην ΕΟΚ ως α΄ προπονητής σε 63 ματς στις Εθνικές ομάδες εφήβων, ελπίδων, ανδρών και μικτής σε ανεπίσημα ματς. Επίσης, το 1993 και 1994 διετέλεσε βοηθός προπονητής σε 29 ματς στις εθνικές ανδρών και ελπίδων.
Ήταν α΄ προπονητής της Εθνικής ανδρών στο Παγκόσμιο πρωτάθλημα 1994 (4η θέση), στο Πανευρωπαϊκό πρωτάθλημα 1995 (4η θέση) και στους Ολυμπιακούς Αγώνες 1996 στην Ατλάντα (5η θέση).
Πηγές
Κατηγορία:Έλληνες καλαθοσφαιριστές Κατηγορία:Έλληνες προπονητές καλαθοσφαίρισης Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές Πανιωνίου Κατηγορία:Προπονητές καλαθοσφαίρισης Εθνικής Ελλάδας Κατηγορία:Προπονητές καλαθοσφαίρισης Πανιωνίου Κατηγορία:Προπονητές καλαθοσφαίρισης Παγκρατίου Κατηγορία:Πόιντ γκαρντ Κατηγορία:Σούτινγκ γκαρντ
Πατριάρχης Αθανάσιος Γ΄
Ο Αθανάσιος Γ΄ (κατά κόσμον Αλέξιος Πατελάρος) διετέλεσε Πατριάρχης Κωνσταντινουπόλεως για μικρά χρονικά διαστήματα, το 1634 και το 1652.
Βιογραφία
Γεννήθηκε στο χωριό Αξός Μυλοποτάμου του Ρεθύμνου μεταξύ των ετών 1580 και 1597. Σπούδασε Αρχαία Ελληνική Φιλολογία, Φιλοσοφία και Θεολογία. Ομιλούσε ελληνικά και λατινικά και διακρινόταν για τη γενικότερη μόρφωσή του, το κήρυγμά του και την ποίηση που έγραφε. Μελετούσε την Αγία Γραφή, και μάλιστα μετέφρασε μέρος της στα νέα ελληνικά. Στη Μονή Ιβήρων σώζεται σήμερα και μετάφραση του Ψαλτηρίου που έκανε ο ίδιος.
Ο πατέρας του Γεώργιος ήταν επιστήμονας και εκδότης, ενώ ο μεγαλύτερος του αδελφός Ευστάθιος ήταν φυσικός. Έζησε κατά την Ενετοκρατία, για διάστημα 26 χρόνων στη Μονή Αρκαδίου, όπου έλαβε την εκπαίδευση του. μικρογραφία|Ο Πατριάρχης Αθανάσιος Γ΄ Εκάρη μοναχός στο Σιναϊτικό Μετόχι του Χάνδακα. Κατόπιν μετέβη στο Άγιο Όρος, όπου εγκαταστάθηκε σε κελί που έκτισε ο ίδιος στην περιοχή της Μονής Παντοκράτορος. Χειροτονήθηκε διάκονος, ιερέας και επίσκοπος στη Θεσσαλονίκη. Το 1631 εξελέγη Μητροπολίτης Θεσσαλονίκης.
Το Μάρτιο του 1634 εξελέγη Πατριάρχης Κωνσταντινουπόλεως με τη βοήθεια του Σουλτάνου, αλλά και λατινοφρόνων και Ιησουητών. Η διάρκεια της πρώτης του Πατριαρχίας δεν είναι γνωστή. Εκθρονίστηκε πάντως συντομότατα (ίσως και εντός έτους) και επέστρεψε στο Άγιο Όρος. Διέμεινε στο αρχαίο μονύδριο του Ξύστρου, το οποίο βρισκόταν κοντά στις Καρυές, το οποίο και μεγάλωσε με προσωπική εργασία. Είναι η σημερινή Σκήτη του Αγίου Ανδρέα, της οποίας θεωρείται κτήτωρ. Από εκεί επεδίωξε τη βοήθεια του Πάπα, για να επανέλθει στο Θρόνο του. Το 1635 βρέθηκε στη Βενετία, από όπου κατηγορούσε τον Πατριάρχη Κύριλλο Λούκαρι ως αιρετικό, αλλά και τον Πάπα που δεν τον βοηθούσε. αριστερά|μικρογραφία|Λειψανοθήκη του Πατριάρχη Αθανασίου Γ΄, στη Μονή Λούμπενσκ, Λιθογραφία, 1868 Το 1639 ο Πατριάρχης Παρθένιος Α΄ του παραχώρησε τη Μητρόπολη Θεσσαλονίκης και τη Μονή Βλατάδων. Το 1643 ο Αθανάσιος μετέβη στη Μολδαβία και στη Βλαχία, όπου κέρδισε τη συμπαράσταση του τοπικού ηγεμόνα και αναρριχήθηκε εκ νέου στον Πατριαρχικό Θρόνο το 1652 για δεκαπέντε ημέρες. Αν και αναφέρεται ότι τάχθηκε υπέρ της ένωσης με τη Ρωμαιοκαθολική Εκκλησία, εντούτοις την ημέρα της εκθρόνισής του έβγαλε κήρυγμα με βάση το χωρίο «» και αντέκρουσε τα επιχειρήματα που συνιστούν το παπικό πρωτείο. Το κήρυγμά του αυτό προκάλεσε τη μήνι των λατινοφρόνων, με προεξάρχοντα τον Αθανάσιο τον Κύπριο, ο οποίος το 1655 κυκλοφόρησε πραγματεία με τον τίτλο «».
Μετά τη νέα έκπτωσή του από το Θρόνο, ο Αθανάσιος μετέβη στη Ρωσία και αργότερα στο Ιάσιο της Ρουμανίας. Στη Ρωσία άσκησε σημαντικό ιεραποστολικό έργο και αντιλατινική δράση, πράγμα που δικαιολογεί και την ιδιαίτερη τιμή των Ρώσων στο πρόσωπό του. Απεβίωσε στις 5 Απριλίου 1654 στη Μονή Μεταμορφώσεως του Σωτήρος του Λούμπνι, στο Χάρκοβο της Ουκρανίας, όπου ενταφιάστηκε καθήμενος, κατά το τυπικό της Ανατολικής Εκκλησίας. Ο τάφος του υπήρξε πηγή αγιάσματος και ιαμάτων.
Η Ρωσική Εκκλησία αναγνώρισε την αγιότητά του το 1662, οπότε έγινε ανακομιδή των λειψάνων του. Η Μονή του Λούμπνι μετατράπηκε σε φυλακή το 1917 και σε στρατόπεδο το 1937. Το σκήνωμα του Αθανασίου Πατελάρου διασώθηκε στην αποθήκη ενός μουσείου. Το 1990 αποδόθηκε και πάλι στη Ρωσική Εκκλησία και διατηρείται στο Χάρκοβο της Ουκρανίας. Τμήμα του ιερού Λειψάνου του μετακομίστηκε στη γενέτειρά του στις 21 Αυγούστου 1993 και έκτοτε καθιερώθηκε εορτή της Μετακομιδής των Λειψάνων του, που εορτάζεται στην Αξό Μυλοποτάμου. Η Ορθόδοξη Εκκλησία τιμά τη μνήμη του στις 18 Ιανουαρίου και στις 2 Μαΐου.
Ιστορία της τιμητικής του
Στις 1 Φεβρουαρίου 1662, υπάρχει μαρτυρία του μητροπολίτη Γάζας Παΐσιου Λιγαρίδη όταν επισκέφθηκε τη Μονή στο Λούμπνι, ο οποίος είχε ως όραμα τον Αθανάσιο στον ύπνο του, τα άφθαρτα κειμήλια του αγίου μεταφράστηκαν κατά την ημερομηνία αυτή. In 1672, ο Τσάρος ζήτησε από τον ποδυάχυ Μ. Σαβίν να διερευνήσει τα θαύματα από τα κειμήλια του αγίου. Κατά τον 18ο αιώνα, χειρόγραφα της αγιογραφίας του και των κανόνων του προστατεύτηκαν στη μονή του Λούμπνι.
Η ιστορία της αγιοποίησης του Αθανασίου είναι ασαφής, αλλά η επίσημη αναγνώριση του ξεκίνησε από τη Ρωσική Εκκλησία στα τέλη του 19ου αιώνα, αν και ο Ευγένιος Γκολουμπίνσκι μέσω των έργων του απέδειξε πως η αναγνώριση του πραγματοποιήθηκε μεταξύ 1672 και 1676 υπό του Ιωσήφ (Νελιούμποβιτς-Τουκάλσκυ), μητροπολίτη Κιέβου (του Οικουμενικού Πατριαρχείου Κωνσταντινούπολης).
Το 1922, ο καθεδρικός ναός της Μεταμόρφωσης, συμπεριλαμβανομένου και του ασημένιου θρόνου του αγίου, λεηλατήθηκε από τους Μπολσεβίκους. Τα απομεινάρια μεταφέρθηκαν στο Χάρκοβο τη δεκαετία του 1930. Εν τέλει προστατεύτηκαν στον Καθεδρικό Ναό Ευαγγελισμού της πόλης το 1947. μικρογραφία|127x127εσ|Έλαια από τα λείψανα του Αγίου
Πηγές
Κατηγορία:Άγιοι της Ορθόδοξης Εκκλησίας Κατηγορία:Πατριάρχες Κωνσταντινουπόλεως Κατηγορία:Μητροπολίτες Θεσσαλονίκης Κατηγορία:Ορθόδοξοι λόγιοι Κατηγορία:Μονή Βλατάδων Κατηγορία:Επίσκοποι του 17ου αιώνα
Ριλιάτικα Κέρκυρας
Τα Ριλιάτικα είναι οικισμός 32 κατοίκων (απογραφή 2011) σε υψόμετρο 124 μέτρων, στα βορειοανατολικά του νησιού της Κέρκυρας στις πλαγιές του όρους Παντοκράτορα. Μαζί με τους οικισμούς Περίθεια (3 κ.), Άγιος Ηλίας (232 κ.), Βαθύ (17 κ.), Βασιλικά (20 κ.), Βουνί (37 κ.), Κάρναρης (12 κ.), Κρινιάς (16 κ.), Πελεκητό (126 κ.), Περούλι (39 κ.) και Πίθος (26 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.
Πληθυσμιακή εξέλιξη
Η μεταβολή του μόνιμου πληθυσμού έχει ως εξής:
Διοικητικές μεταβολές
Σήμερα ο οικισμός Ριλιάτικα, μαζί με τους οικισμούς Περίθεια (3 κ.), Άγιος Ηλίας (232 κ.), Βαθύ (17 κ.), Βασιλικά (20 κ.), Βουνί (37 κ.), Κάρνιαρης (12 κ.), Κρινιάς (16 κ.), Πελεκητό (126 κ.), Περούλι (39 κ.) και Πίθος (26 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.
Παραπομπές
Κατηγορία:Χωριά της Κέρκυρας Κατηγορία:Δήμος Κέρκυρας Κατηγορία:Δήμος Βόρειας Κέρκυρας
Σούπερ Λίγκα Νέων Κ21 2006–07
Βαθμολογία
Κατηγορία:Α΄ Εθνική ποδοσφαίρου Νέων
Πάμπλο Μεάνα
Ο Πάμπλο Μεάνα (γεννημένος στις 10 Ιουνίου 1975) είναι Αργεντίνος παλαίμαχος διεθνής πετοσφαιριστής. Έχει ύψος 187εκ και αγωνιζόταν στη θέση του λίμπερο.
Καριέρα
Επόμενος σταθμός στην καριέρα του Μεάνα ήταν η Λοκομοτίβ Μπελγκοροντ, ομάδα της Ρωσίας, με την οποία πραγματοποίησε εξαιρετικές εμφανίσεις, καταφέρνοντας μάλιστα να κατακτήσει ένα Τσάμπιονς Λιγκ (2004), ενώ την αμέσως επόμενη χρονιά κατέκτησε το χάλκινο μετάλλιο στην ίδια διοργάνωση.
Το 2005 επέστρεψε στην Ελλάδα για δεύτερη φορά στην καριέρα του, επιλέγοντας να αγωνιστεί αυτήν τη φορά με τα χρώματα του Ολυμπιακού Πειραιώς. Στην ομάδα του Πειραιά παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.
Μετά το πέρασμά του από τον Ολυμπιακό, ο Πάμπλο Μεάνα επέστρεψε στην πατρίδα του και μετεγγράφη στη Ντριν Μπόλιβαρ, η οποία έμελλε να αποτελέσει και την τελευταία ομάδα της καριέρας του.
Διεθνείς συμμετοχές
Ο Πάμπλο Μεάνα ήταν διεθνής για πολλά χρόνια με την εθνική ομάδα πετοσφαίρισης της Αργεντινής, με την οποία πραγματοποίησε περισσότερες από 100 συμμετοχές.
Πηγές
Κατηγορία:Αργεντινοί πετοσφαιριστές Κατηγορία:Πετοσφαιριστές ΟΣΦΠ Κατηγορία:Πετοσφαιριστές ΑΕΚ
Τύμπινγκεν
Το Τύμπινγκεν (γερμ.: Tübingen, παλιά ελληνική ονομασία: Τυβίγγη ) είναι πόλη που βρίσκεται στη νοτιοδυτική Γερμανία, στο κρατίδιο της Βάδης-Βυρτεμβέργης, περίπου 40 χλμ. νότια της Στουτγκάρδης με πληθυσμό 90.546 (στοιχεία 30/09/2019).
Το Τύμπινγκεν είναι πόλη με έντονο ακαδημαϊκό χαρακτήρα λόγω του πανεπιστημίου του, που με έτος ίδρυσης το 1477 είναι ένα από τα παλαιότερα της Γερμανίας και της Ευρώπης γενικότερα. Εκεί σπουδάζουν περί τους 27.000 φοιτητές, αριθμός που καθιστά το πανεπιστήμιο κινητήρια δύναμη για την πόλη. Το 2014 περίπου το 1/3 των κατοίκων της πόλης ήταν σπουδαστές.
Η σύγχρονη πόλη είναι χτισμένη γύρω από το ιστορικό κέντρο (παλιά πόλη, γερμ. Altstadt), το οποίο αποτελεί και σήμερα το εμπορικό κέντρο της. Την πόλη διασχίζει ο ποταμός Νέκαρ (γερμ. Neckar). Μεγάλα τμήματα της πόλης είναι κτισμένα σε λόφους με το Σλόσμπεργκ (Schlossberg) και το Έστερμπεργκ (Österberg) στο κέντρο της πόλης και το Σκάρενμπεργκ και το Χέρλεσμπεργκ στις παρυφές της εσωτερικής πόλης.
Εξωτερικοί σύνδεσμοι
*
Σαιντ Τζέιμς Παρκ
thumb|300px|right|Το Green Park και το St. James's Park περίπου το 1833 Το Σαιντ Τζέιμς Παρκ (St. James's Park) είναι το αρχαιότερο βασιλικό πάρκο στο Λονδίνο. Έχει έκταση 23 εκτάρια και βρίσκεται στην πόλη Γουεστμίνστερ, στο κέντρο της βρετανικής πρωτεύουσας. Η θέση του είναι στο νοτιότατο άκρο της περιοχής Σαιντ Τζέιμς (Αγίου Ιακώβου), η οποία έλαβε το όνομά της από το λεπροκομείο που αφιερώθηκε στη μνήμη του Αγίου Ιακώβου του Λες.
Τοποθεσία
Το εν λόγω πάρκο συνορεύει με τα Ανάκτορα του Μπάκιγχαμ στα δυτικά, το The Mall και το Ανάκτορο Σαιντ Τζέιμς  στα βόρεια, με την οδό Χορς Γκαρντς (Horse Guards) στα ανατολικά και με το Μπέρντκεϊτζ Γουόκ (Birdcage Walk) στα νότια. Στο πάρκο βρίσκεται μια μικρή λίμνη με το όνομα St. James's Park Lake, με δύο νησιά, το Νησί της Πάπιας (Duck Island), που έλαβε την ονομασία του από τη συλλογή πάπιας που έχει και το Δυτικό Νησί (West Island). Μια γέφυρα διασχίζει τη λίμνη και επιτρέπει στον επισκέπτη να δει τη δυτική πλευρά του Παλατιού του Μπάκιγχαμ, πλαισιωμένου από δέντρα και σιντριβάνια, όπως και να δει το κυρίως κτήριο του Υπουργείου Εξωτερικών (Foreign and Commonwealth Office) από τα ανατολικά.
Το Σαιντ Τζέιμς αποτελεί το ανατολικότερο πάρκο σε μια αλυσίδα από πάρκα, που συμπεριλαμβάνει το Γκριν Παρκ, το Χάιντ Παρκ και τους Κήπους του Κένσινγκτον. Οι κοντινότεροι σταθμοί του μετρό είναι του Σαιντ Τζέιμς Παρκ, της Βικτόρια και του Γουεστμίνστερ.
Ιστορία
Το 1532, ο Βασιλιάς Ερρίκος Η΄ αγόρασε μία ελώδη περιοχή στην οποία γίνονταν συχνά πλημμύρες. Η περιοχή αυτή βρισκόταν στα δυτικά του Παλατιού του Γιορκ, που είχε πρόσφατα αποκτηθεί από τον Ερρίκο, μέσω του καρδιναλίου του Ουόλσεϊ. Έπειτα από την ανάρρηση του Ιακώβου Α΄ στο θρόνο, το 1603, ο Βασιλιάς διέταξε να αποξηρανθεί και να ανακηρυχθεί φυσικό μνημείο το πάρκο, ενώ φύλαγε και διάφορα εξωτικά ζώα μέσα σε αυτό, όπως καμήλες, κροκόδειλους, έναν ελέφαντα και πολλά εξωτικά πτηνά.
Το 18ο αιώνα έγιναν εκ νέου αλλαγές στο πάρκο. Το 1761 η Βασιλική Οικογένεια αγόρασε το Μπάκιγχαμ Χάουζ (Buckingham House) το οποίο ονομάζεται σήμερα Παλάτι του Μπάκιγχαμ.
Το 1826-27 έγιναν νέες αλλαγές στο πάρκο και ο αντιβασιλέας, πρίγκιπας Γεώργιος, μετέπειτα βασιλιάς Γεώργιος Δ΄ της Αγγλίας, μετέτρεψε το κανάλι σε λίμνη με φυσικό σχήμα, υπό την επίβλεψη του αρχιτέκτονα Τζον Νας. Την ίδια στιγμή, το Παλάτι του Μπάκιγχαμ επεκτάθηκε και έλαβε τη σημερινή του μορφή.
Εξωτερικοί σύνδεσμοι
Κατηγορία:Προάστια Λονδίνου
Χαιρέου κώμη
Η Χαιρέου ήταν αρχαία ελληνιστική κώμη της Αιγύπτου στο Δέλτα του Νείλου και κοντά στη Αλεξάνδρεια στο σημερινό Ελ Κέριουν. Η κώμη αναφέρεται από τον Στέφανο Βυζάντιο, οι κάτοικοι λέγονταν Χαιρεώτις ή Νικιώτης. Κατά τη αραβική κατάκτηση της Αιγύπτου η Χαιρέου ήταν μία από τις τέσσερις θέσεις γύρω από τη Αλεξάνδρεια όπου έγιναν μάχες και οι αμυνόμενοι Βυζαντινοί αντιστάθηκαν γενναία.
Παραπομπές
Κατηγορία:Πόλεις της Αρχαίας Αιγύπτου
Αρκτική αλεπού
right|thumb|300px|Γεωγραφική διασπορά της αρκτικής αλεπούς (με γαλάζιο) Η αρκτική αλεπού (Vulpes lagopus), γνωστή και ως λευκή αλεπού, πολική αλεπού ή αλεπού του χιονιού, είναι το είδος αλεπούς που ζει στους Αρκτική, δηλαδή στις πολικές περιοχές του βόρειου ημισφαιρίου. Στο μέγεθος είναι λίγο μικρότερη από την αλεπού των εύκρατων περιοχών. Το χειμώνα δεν πέφτει σε χειμερία νάρκη όπως άλλα ζώα.
Είναι σαρκοφάγο ζώο που τρέφεται συνήθως με σάπιο κρέας φάλαινας ή τα αποφάγια από τα θύματα των πολικών αρκούδων. Επίσης τρέφεται με μικρότερα ζώα όπως λαγούς, αμφίβια και ευάλωτα νεογνά φώκιας, που έχουν απομακρυνθεί από το κοπάδι τους, πουλιά (ιδίως αποδημητικά), αυγά και ψάρια. Φτιάχνει το κρησφύγετό της κάτω από την επιφάνεια του εδάφους. Αντέχει θερμοκρασίες έως και -70 βαθμούς Κελσίου πριν αρχίσει να έχει αίσθηση κρύου. Καθώς είναι ένα από τα μεγαλύτερα σαρκοφάγα ζώα του αρκτικού κύκλου δεν έχει πολλούς εχθρούς και δεν είναι πουθενά απειλούμενο είδος. Πιο ευάλωτα είναι τα αλεπουδάκια. Γεννά μια φορά το χρόνο έως 15 κουταβάκια κατά την έναρξη του καλοκαιριού και αφού τα θηλάσει μερικούς μήνες είναι αρκετά ανεξάρτητα για να ζήσουν τον Αρκτικό χειμώνα μόνα τους.
Είναι περιζήτητη για τη γούνα της, που το χειμώνα είναι άσπρη για να μην διακρίνεται εύκολα από την λεία ή τους εχθρούς της ανάμεσα στο χιόνι, και το καλοκαίρι γίνεται καφετί. Διαθέτει την πιο ζεστή γούνα όλων των θηλαστικών.
Παραπομπές
Κατηγορία:Αλεπού Κατηγορία:Θηλαστικά της Ευρώπης Κατηγορία:Θηλαστικά της Βόρειας Αμερικής Κατηγορία:Είδη ελαχίστης ανησυχίας (LC)
MySQL
Η MySQL είναι ένα σύστημα διαχείρισης σχεσιακών βάσεων δεδομένων που μετρά περισσότερες από 11 εκατομμύρια εγκαταστάσεις. Έλαβε το όνομά της από την κόρη του Μόντυ Βιντένιους, τη Μάι (αγγλ. My). Το πρόγραμμα τρέχει έναν εξυπηρετητή (server) παρέχοντας πρόσβαση πολλών χρηστών σε ένα σύνολο βάσεων δεδομένων.
Ο κωδικός του εγχειρήματος είναι διαθέσιμος μέσω της GNU General Public License, καθώς και μέσω ορισμένων ιδιόκτητων συμφωνιών. Ανήκει και χρηματοδοτείται από μία και μοναδική κερδοσκοπική εταιρία, τη σουηδική MySQL AB, η οποία σήμερα ανήκει στην Oracle.
Χρήσεις
Η MySQL είναι δημοφιλής βάση δεδομένων για διαδικτυακά προγράμματα και ιστοσελίδες. Χρησιμοποιείται σε κάποιες από τις πιο διαδεδομένες διαδικτυακές υπηρεσίες, όπως το Flickr, το YouTube , η Wikipedia , το Google , το Facebook και το Twitter.
Εξωτερικοί σύνδεσμοι
Κατηγορία:Βάσεις δεδομένων Κατηγορία:Ελεύθερο λογισμικό
Δημοκρατική Κίνηση Κυπρίων Φοιτητών «ΑΓΩΝΑΣ»
Η Δημοκρατική Κίνηση Κυπρίων Φοιτητών ΑΓΩΝΑΣ είναι αυτόνομη, συνδικαλιστική κίνηση φοιτητών με δημοκρατικό και αντιιμπεριαλιστικό χαρακτήρα που ιδεολογικά ανήκει στο χώρο του Σοσιαλδημοκρατισμού.
Ιδρύθηκε την 1η Νοεμβρίου 1975 στην Αθήνα από Δημοκρατικούς Κύπριους φοιτητές που έζησαν το προδοτικό πραξικόπημα, την Τουρκική Εισβολή, την Χούντα αλλά και τις απαρχές της μεταπολίτευσης.
Παραπομπές
Κατηγορία:Φοιτητικές παρατάξεις στην Κύπρο Πρωτοπορία Κυπρίων